Spis č.: A/2014/14570
Výzva

na predkladanie ponúk v rámci postupu verejného obstarávania podľa § 9 ods. 9 zákona č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov a smernice č. 33/2013 a jej dodatku č. 1

1.	Identifikácia verejného obstarávateľa:
Názov: 		Mesto Košice				
IČO:		00691135
Štatutárny orgán:	MUDr. Richard Raši, PhD., MPH, primátor
Sídlo: 		Trieda SNP 48/A, 040 01 Košice			
	
Kontaktná osoba pre verejné obstarávanie: JUDr. Mária Sivuľková,
e-mail: maria.sivulkova@kosice.sk
Telefón: +421 55 6419881
Pracovný kontakt pre vysvetlenie výzvy: Ing. Terézia Vysocká
terezia.vysocka@kosice.sk. O vysvetlenie je možné požiadať najneskôr 4 hodiny pred 
termínom na predkladanie ponúk.
       E-mail pre podanie ponuky: 2014.14570@kosice.sk      

2.	Názov predmetu zákazky:
Mobiliár – Múzeum tokajskej vínnej cesty v Košiciach 
v rámci projektu 
Rozvoj  spolupráce partnerských miest na historickej Tokajskej vínnej ceste, kód projektu HUSK1101/1.3.1/0117
Zákazka  je na: dodávku tovarov 

3.	Podrobný opis predmetu zákazky: Viď príloha č. 1 Špecifikácia vybavenia a Príloha č. 2 Projektová dokumentácia MOBILIAR

Predpokladaná hodnota zákazky (bez DPH): 19 850 € 

4.	Základné zmluvné podmienky: 
-	Miesto dodania tovarov:  Múzeum Tokajskej vínnej cesty v Košiciach, Archeologický komplex Dolná brána, Hlavná ulica, Košice
-	Lehota na dodanie predmetu zákazky: august 2014
-	Splatnosť faktúry: 30 dní 

5.	Lehota na predkladanie ponúk: do 22.05.2014,  do 10.00 h.

6.	Stanovenie ceny
-	Do ceny je potrebné zapracovať aj cenu za dopravu na miesto dodania tovaru a montáž tovarov. Cenu je potrebné spracovať na základe požadovaného rozsahu a požadovanej kvality a ďalších požiadaviek uvedených vo výzve a podľa príloh. Cenu je potrebné uvádzať v eurách (€). V ponuke je potrebné cenu uvádzať bez DPH, sadzbu a výšku DPH a cenu s DPH. Ak uchádzač nie je platcom DPH, uvedie túto skutočnosť v ponuke. 
-	Cena predmetu zákazky nesmie prekročiť sumu 19 999 € bez DPH

7.	Postup vo verejnom obstarávaní: je jednoetapový.

8.	Predkladanie dokladov a ponuky:
Ponuku je potrebné doplniť do tabuľky – príloha č. 3 a výkazu výmer – príloha č. 2 a poslať výlučne na e-mail pre ponuku, ktorý je uvedený v úvode výzvy. Ponuky sa predkladajú v slovenskom jazyku. Ponuku uchádzač zašle spolu s  dokladmi, ak sú požadované. Ponuky zaslané po termíne, na inú e-mailovú adresu,  v inom jazyku, alebo ak doklady nebudú predložené podľa požiadaviek verejného obstarávateľa alebo uchádzač nebude spĺňať podmienky účasti alebo nebude spĺňať požiadavky na predmet zákazky podľa výzvy, takéto ponuky nebudú brané do úvahy a nebudú vyhodnocované. Celková veľkosť príloh e-mailu nesmie presiahnuť 10 MB, inak ponuka z technických dôvodov nebude doručená.

9.	Podmienky účasti sú nasledovné:
1.	Uchádzač musí byť oprávnený dodávať požadovaný tovar.
2.	Uchádzač musí preukázať dodanie obdobných tovarov a poskytovaných služieb v hodnote min. 50 000 € bez DPH (alebo ekvivalent v inej mene) za predchádzajúce 3 roky. 
3.	Uchádzač musí pôsobiť na trhu viac ako 8 rokov.
4.	Uchádzač musí mať obrat v danej oblasti viac ako 500 tis € (alebo ekvivalent v inej mene)  za predchádzajúce 3 roky.
5.	Uchádzač musí zabezpečiť prípadný servis do 48 hod. od vyzvania.

Na preukázanie splnenia podmienok účasti je potrebné predložiť tieto doklady: 
1. Skenovanú kópiu platného oprávnenia na dodanie tovarov (nie z webu).
2. Čestné vyhlásenie o dodávaní obdobných tovarov a poskytovaných  služieb s uvedením názvu a sídla objednávateľa a kontaktu na objednávateľa.
3. Čestné vyhlásenie o dobe pôsobenia na trhu.
4. Čestné vyhlásenie o výške obratu.
5. Čestné vyhlásenie o poskytnutí prípadného servisu do 48 hod. od vyzvania.

10.	Kritérium na hodnotenie ponúk je:  Cena. 
Spôsob hodnotenia kritéria je nasledovný: Úspešným uchádzačom bude ten, kto bude mať najnižšiu celkovú cenu za celý predmet zákazky.

11.	Prijatie ponuky:
U úspešného uchádzača bude uplatnená Objednávka.

12.	Verejný obstarávateľ môže pred uplatnením objednávky požiadať úspešného uchádzača o predloženie originálu alebo overenej kópie oprávnenia na dodávanie tovaru a dokladov potvrdzujúcich obsah čestných vyhlásení podľa výzvy, ak boli predložené iba skenované kópie v elektronickej podobe bez zaručeného elektronického podpisu.

Ing. Pavol Lazúr, v.r.		  riaditeľ magistrátu

Prílohy: 
1.	Špecifikácia vybavenia 
2.	Projektová dokumentácia MOBILIAR, vrátane výkazu výmer
3.	Formulár na ponuku